**Organizacijski odbor OFEM 2023 Maribor išče študentko ali študenta za delo na področju logistike**

Organizacijska ekipa OFEM 2023 Maribor k sodelovanju vabi študentke in študente, ki bodo za potrebe organizacije in izvedbe Olimpijskega festivala evropske mladine OFEM 2023 Maribor sodelovali na področju logistike v obliki študentskega dela. S sodelovanjem bi pričeli takoj.

Olimpijski festival evropske mladine - OFEM (European Youth Olympic Festival - EYOF) je z več kot 30-letno tradicijo največji večpanožni športni dogodek za mlade športnike med 14. in 18. letom in se odvija vsaki dve leti. Poteka pod okriljem Evropskih olimpijskih komitejev (EOC) in športnikom predstavlja prvo srečanje z olimpizmom in olimpijskimi vrednotami. Na festivalu bo sodelovalo 48 držav.

Več informacij o olimpijskem festivalu, ki bo potekal od 23. do 29. julija 2023, je objavljenih na spletni strani [OFEM Maribor 2023](https://eyof-maribor.com/) (link: https://eyof-maribor.com/).

**Iščemo osebo, ki**

* ima izobrazbo tehnične smeri (prednost imajo osebe s področja logistike),
* izkušnje pri delu v logistiki,
* znanje uporabe MS orodij (Excel, Word, Power point, Outlook),
* vozniški izpit B kategorije,
* pogovorno znanje angleškega jezika.

**Kaj bodo vaše zadolžitve?**

* pomoč pri načrtovanju prevozov oseb in opreme,
* pomoč pri pripravi urnikov prevozov,
* načrtovanje premikov vozil in prevozov med dogodkom,
* pomoč pri uvajanju voznikov v delo v mednarodnem delovnem okolju in pomoč pri koordiniranju njihovega dela,
* pomoč pri pripravi urnikov dela in vodenje opravljenih ur.

**Nudimo:**

* dinamično delo v mednarodnem delovnem okolju,
* neomejene priložnosti za učenje in razvoj,
* dogodke,
* dodatne ugodnosti v času trajanja festivala od 23. do 29. julija 2023 (oseba v trajno last prejme hlače, majico, bidon za vodo, kapo, pelerino, anorak; je upravičena do brezplačnega javnega prevoza, toplega obroka, hladne malice in osvežilnega napitka).

**Prijava:**

* Vlogo za sodelovanje in morebitna dodatna vprašanja glede sodelovanja pošljite najkasneje **do 25. 1. 2023** po e-pošti na info@eyof-maribor.com.